stanford-oval/wikipedia huggingface dataset:
נשיאות מועצת האיחוד האירופי
תפקוד

המועצה מתכנסת בהרכבים שונים, התלויים בנושא הנדון. לדוגמה, מועצת החקלאות מורכבת משרי החקלאות הלאומיים של כל מדינה. האחריות העיקרית של הנשיאות היא לארגן ולנהל את כל ישיבות המועצה, מלבד מועצת החוץ שבראשה עומד הנציג העליון. כך, למשל, שר החקלאות של המדינה המכהנת יהיה יושב ראש מועצת החקלאות ובתפקיד זה עליו לייצר פשרות ולפתור קשיים.
כל שלוש נשיאות עוקבות משתפות פעולה כ"נשיאות משולשת" או "טריו נשיאותי" לאורך תקופה של 18 חודשים על מנת לקבוע סדר יום משותף. שיטה זו מבטיחה יותר עקביות בהשוואה לנשיאות רגילה בת שישה חודשים.
תפקידה של נשיאות המועצה המתחלפת כולל קביעת סדר יום ודיונים על הצעות שהוגשו על ידי הנציבות האירופית, תיווך בין הנציבות והפרלמנט האירופי, תיאום מדיניות לאומית ותיווך בין המדינות החברות, וניהול וייצוג המועצה.
נשיאות המועצה מעניקה יתרונות למדינה המכהנת, כגון השפעה והתמקדות המועצה בנושאים החשובים למדינה, אך גם חסרונות, כגון הוצאות רבות והגבלה בידי מערכת הטריו.
ראו גם

נשיא הפרלמנט האירופי
נשיא הנציבות האירופית
מועצת האיחוד האירופי
הערות שוליים

↑  נשיאות המועצה, באתר מועצת האיחוד האירופי
↑  המועצות, באתר מועצת אירופה
| --- | --- |
בקרת זהויות :  NLI: 987007352270005171  LCCN: nb2005019575  NKC: ph257878  VIAF: 135123039   WorldCat (עם VIAF): 135123039
סטרובוסקופ

תמונה בחשיפה ארוכה של כדור מקפץ, המואר 25 פעמים בשנייה באמצעות מבזק מחזורי
סְטְרוֹבּוֹסְקוֹפ הוא מכשיר המיועד לצפייה בעצמים נעים, בהפרשי זמן קבועים. המכשיר משמש למדידת אותה תנועה ולחקירתה. לרוב משמש הסטרובוסקופ לצפייה בתנועה מחזורית מהירה.
סוגים > סטרובוסקופ מכני

גליל שבהיקפו מספר זוגי של חריצים (מקבילים לציר הגליל) במרווחים קבועים. הצופה מביט בעצם הנע מבעד לזוגות חריצים נגדיים, בזמן שהגליל מסתובב סביב צירו בתדירות הרצויה. תדירות הצפייה היא מכפלת תדירות הסיבוב במספר החריצים. אפשרות אחרת היא שימוש בזוג חריצים - אחד קבוע והשני חולף על פניו בתדירות הרצויה. צפייה דרך חריץ אחד שנע לא מביאה לתוצאה הנדרשת.
הסטרובוסקופ המכני מבוסס על המצאות דומות מהמאה ה-19, ששימשו להצגת סרטונים קצרים, כגון הפנקיסטיסקופ, והזואיטרופ. מקור השם "סטרובוסקופ" בשמה של אחת מהמצאות אלה. ביוונית, סטרובוס (στρόβος) פירושו סחרור.
סוגים > מבזק מחזורי

נורה מהבהבת בתדירות שניתנת לשינוי. לצורך כך דרושה נורה שיכולה להדלק ולכבות בזמן קצר בהרבה מזמן המחזור, למשל נורת התפרקות חשמלית בגז, או דיודה פולטת אור.
המבזק המחזורי הומצא בשנת 1931, על ידי הרולד יוג'ין אדג'רטון מהמכון הטכנולוגי של מסצ'וסטס, לחקר תנועת מנוע סינכרוני.
תוצא סטרובוסקופי

לשימוש בסטרובוסקופ השפעה מיוחדת על מראיתה של תנועה מחזורית מהירה: כאשר תדירות הצפייה  \ f_{s} היא שבר יסודי מתדירות תנועת העצם  \ f_{r}, העצם יראה נייח. אם תדירות הצפייה נמוכה במעט מתדירויות אלה, יידמה כי העצם נע באיטיות קדימה (בכיוון התנועה האמיתי). אם תדירות הצפייה גבוהה במקצת, יידמה כי העצם נע לאחור.
באופן כללי יותר, כאשר יחס התדירויות,  \ f_{r}/f_{s}=n/m, הוא שבר (מדומה או אמיתי) מצומצם עם מכנה,  \ m, קטן, העצם עשוי להיראות במנוחה ב- \ m מקומות לאורך מסלולו, בו זמנית. עם שינוי תדירות הצפייה בקרבת תדירויות אלה, יידמה כי דמויות העצם נעות באיטיות קדימה או אחורה. תדירות תנועה זו נתונה על ידי:  \ f_{w}=f_{r}-{\frac {n}{m}}f_{s}.
עבור עצם מסתובב בעל סימטריה סיבובית  \ N, למשל גלגל עם  \ N חישורים, יש להכפיל את  \ f_{r} במספר זה. מספר החישורים הנצפה יהיה  \ mN.
שימושים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הסטרובוסקופ משמש בעיקר לצפייה בגופים מסתובבים או רוטטים, ומדידת התדירות שלהם.
אקדח הצתה למנוע בעירה פנימית הוא מבזק מחזורי, המשמש לקריאת הזווית של גל הארכובה ברגע ההצתה.
סטרובוסקופיה של שפתות הקול משמשת לבדיקה רפואית של צרידות.
כיול תדירות הסיבוב של מכשיר פטיפון, בעזרת נורת גז, שמאירה בתדירות כפולה משל רשת החשמל, ושנתות מתאימות על היקף הפלטה המסתובבת, או על התקליט.
טיונר סטרובוסקופי לכיוון כלי נגינה. גלגל שבהיקפו שנתות מסתובב בתדירות מתאימה לגובה הצליל המיועד, מואר בסנכרון עם אות השמע. זהו הטיונר המדויק ביותר.
בבתי דפוס, משמש מבזק מחזורי לבקרת איכות בזמן הדפסה מהירה ומתמשכת. המבזק מאיר בקצב שבו מודפסים עמודים זהים.
ראו גם

אשליית גלגל העגלה
לקריאה נוספת

Van Veen, Frederick (1966) Handbook of Stroboscopy, General Radio Company, West Concord, Massachusetts, USA
מבזק מחזורי מקצועי
נתיב אקספרס

| --- | --- |

 נתונים כלליים
 סוג:  תאגיד
 מייסדים:  משפחת עפיפי
 תקופת הפעילות:  2001–הווה (כ־23 שנים)
 חברת אם:  חברת הנסיעות והתיירות נצרת
 חברות בנות:  בית שמש אקספרס כבל אקספרס
 מיקום המטה:   נצרת
 ענפי תעשייה:  תחבורה ציבורית
 מוצרים עיקריים:  תחבורה ציבורית
  
 www.nateevexpress.com
 
אוטובוס של החברה בחצור הגלילית.
אוטובוס מרצדס של החברה בבני ברק
נתיב אקספרס – תחבורה ציבורית בע"מ היא חברה ישראלית, המפעילה קווי תחבורה ציבורית בגליל, מטרופולין חיפה ואזור בית שמש. עד 2015 החברה הפעילה קווים גם בזכרון יעקב, קריית טבעון, יקנעם עילית והעמקים (בעבר הפעילה את חלקם באמצעות חברת הבת "אומני אקספרס", וכיום הכל מוזג לחברה). החברה בבעלות מלאה של חברת הנסיעות והתיירות נצרת של משפחת עפיפי.
היסטוריה

החברה נוסדה בראשית שנת 2001, לקראת פתיחת שוק התחבורה הציבורית בארץ לתחרות. היא הייתה חברת התחבורה הציבורית הראשונה לפעול במסגרת הרפורמה, כאשר השירות באזור נתניה–חדרה נחנך ב-31 בדצמבר 2001. השירות של החברה באזור צפת–מעלות–נהריה נחנך ב-28 בינואר 2002. בנוסף לנסיעות תחבורה ציבורית רגילות, לחברה אישור להפעלת נסיעות מיוחדות.
בשנת 2005 הייתה החברה מעורבת בסכסוך העבודה של חברת "מטרודן" בבאר שבע, כאשר ב-14 במרץ 2005 החליט בג"ץ בהרכב בן שלושה שופטים, בראשות הנשיא אהרן ברק, לקבל את עתירת עיריית באר שבע ולאפשר לחברת האוטובוסים "נתיב אקספרס" להפעיל חלק מהקווים אותם השביתו נהגי "מטרודן" במשך יותר ממאה ימים.
בשנת 2009 נתיב אקספרס החלה להפעיל קווים המקשרים בין נתניה, הרצליה ותל אביב, לאחר שמשרד התחבורה החליט לערוך רפורמה בקווים אלה. בנוסף, החברה הציבה מכונות כרטוס לכרטיס החכם "רב-קו", הפועל גם בשאר חברות התחבורה הציבורית בארץ.
ביולי 2013, רכשה חברת קרסו מוטורס 50% מהבעלות בחברה, לפי שווי של 93 מיליון שקל. במרץ 2016 מכרה קרסו מוטורוס את חלקה חזרה למשפחת עפיפי.
ב-2014 סיימה החברה את הפעלת קווי אשכול נתניה–חדרה וקווי האשכול הועברו לחברת קווים, במקביל החלה להפעיל קווי אוטובוס בינעירוניים מהעיר צפת ואליה, בנוסף לקווים העירוניים. וכן קווים בינעירוניים נוספים בעיקר עבור המגזר החרדי בין השאר בעפולה, כרמיאל, רכסים, זכרון יעקב, בית שמש, ירושלים ובני ברק. בנוסף לשירות בערים נהריה, עכו, מעלות וישובים נוספים בגליל.
בתחילת חודש יולי 2018 החברה סיימה את פעילותה באשכול נתניה–תל אביב, לאחר הפסדה במכרז לחברת מטרופולין אשר זכתה במכרז להפעלת אשכול "שרון–חולון מרחבי", אשר קווים אלה נכללו במכרז.
ביוני 2019 זכתה החברה יחד עם "בורסה" הטורקית במכרז להפעלת הרכבלית בחיפה והן הקימו את חברת כבל אקספרס לצורך הפעלת הרכבל.
באוקטובר 2020 זכתה החברה בהפעלת קווי בית שמש במקום חברת סופרבוס. חברת הבת של נתיב אקספרס, "בית שמש אקספרס" החלה לפעול ביולי 2021.
בספטמבר 2024, קיבלה החברה אישור ממשרד התחבורה להפעלת קו אוטובוס אוטונומי בנהריה, לראשונה בישראל, בשיתוף פעולה עם חברת הראייה הממוחשבת הישראלית "Imagery". החברות ערכה ניסויים במיזם משותף למשרד התחבורה ולרשות החדשנות.
חברות בת

לחברה שתי חברות ייעודיות, בית שמש אקספרס שמפעילה את התחבורה הציבורית בבית שמש וכבל אקספרס שמפעילה ומתחזקת את הרכבלית בחיפה.
כמו כן בעבר פעלה גם חברת אומני אקספרס.
ראו גם

רשימת חברות ישראליות בבעלות ערבית שיש עליהם ערך בוויקיפדיה העברית
הערות שוליים

↑  ענת ציגלמן, נשבר המונופול של אגד: מפעיל חדש בחדרה ובנתניה, באתר הארץ, 31 בדצמבר 2001
↑  גל ניסים, ‏נמשכת הפרטת התחבורה הציבורית: מהשבוע הבא - קווים פרטיים גם בערים נהריה וצפת, באתר גלובס, 23 בינואר 2002
↑  אביב לוי, דובי בן גדליהו, ‏קרסו נכנסת לתחבורה ציבורית: רוכשת 50% מ"נתיב אקספרס", באתר גלובס, 9 ביולי 2013
↑  אביב לוי, ‏השווי של "נתיב אקספרס" נחתך; מה עושה קרסו מוטורס?, באתר גלובס, 4 בנובמבר 2014
↑  אביב לוי, ‏קרסו מוטורס יוצאת בשן ועין מההשקעה בנתיב אקספרס, באתר גלובס, 17 במרץ 2016
↑  יעל יפה, אוטובוסים עם רשת אלחוטית ושקעי USB: מטרופולין זכתה במכרז בשרון, באתר צומת השרון, 17 במאי 2017
↑  ליאור גוטמן, נתיב אקספרס ובורסה הטורקית זכו במכרז להפעלת הרכבל בחיפה, באתר כלכליסט, 19 ביוני 2019
↑   אסנת ניר, הזוכים במכרזי האוטובוסים בפרוזדור ירושלים ובית שמש: תנופה ונתיב אקספרס, באתר TheMarker‏, 14 באוקטובר 2020
↑  ביי ביי 'סופרבוס' | שמשנט חדשות, באתר shemeshnet.co.il
↑  יניב אביטל, ‏לראשונה בישראל: אוטובוס ללא נהג מתחיל לנסוע בקו סדיר, באתר Geektime‏, 19 בספטמבר 2024
רכב ניסויי אוטונומי תוצרת "אוטוקר" בשימוש החברה, בתערוכת "AI ON TRACK" במרכז הניסויים הלאומי לתחבורה חכמה של נתיבי איילון באשדוד, 2024
הסמליל הראשון של החברה
הסמליל הקודם של החברה
סיבובים לדקה

.
טכומטר ברכב מסוג KIA
סיבובים לדקה (בראשי תיבות: סל"ד) או באנגלית Revolutions per minute - כלומר: RPM (מקוצר rpm, r/min, min-1), הוא יחידה של תדירות, בעיקר למדידה של מהירות זוויתית, ובמיוחד סיבוב מסביב לציר. היחידה מציגה את המספר של סיבובים מלאים שעצם בעל ציר עושה בדקה. היא נפוצה בעיקר בתחום הנדסת מכונות, מנועים, טורבינות, כלי רכב ועוד. מחוון מהירות הסיבוב, בדרך כלל ברכב, נקרא טכומטר.
נתון זה אינו מציין את המהירות הקווית, שכן זו תלויה גם בהיקף הסיבוב. להמחשה: נקודה בקו רוחב 45 על כדור הארץ, ונקודה על קו המשווה יש להן אותו מספר סיבובים (סיבוב אחד ביממה) אך הנקודה שעל קו המשווה נעה מהר יותר שכן היקף הסיבוב גדול יותר.
דוגמאות

| גוף | סל"ד אופייני |
| --- | --- |
כדור הארץ: 0.0007
מחוג שניות בשעון אנלוגי: 1
תקליט בפטיפון: 33.33
מנוע דיזל של אונייה: 100
רוטור של מסוק: 450
תקליטור אודיו: 500
תוף של מכונת כביסה במצב סחיטה: 900
גלגל מכונית: 960
כנפיים של מאוורר ביתי: 1500
סביבון: 2000
טורבינה לייצור חשמל: 3600
מנוע בעירה פנימית של מכונית: 1000 עד 7000
דיסק קשיח: 7200
תקליטור X52: 10000
פולסר: 43000
צנטריפוגה: 90000
טורבינה של מנוע סילון: 165000
מקדח במקדחה של רופא שיניים: 100,000 – 400,000
הערות שוליים

↑  drcaitlin2, 400,000 RPM - That Fast, DrCaitlinKovalakDDS, ‏2023-02-26 (באנגלית)
סולם בופורט

הים בעת רוח בדרגה 12 בסולם בופורט
סולם בּוֹפוֹרְט (באנגלית: Beaufort, בקיצור: BFT) הוא מדרג עוצמת הרוח שהומצא בשנת 1806 על ידי תת-אדמירל סר פרנסיס בופורט.
בשנות ה-30 של המאה ה-19 כבר היה בשימוש על ידי הימאים, שרשמו את עוצמת הרוח לפי סולם בופורט ביומני האונייה. החל משנות ה-50 של המאה ה-19 משמש סולם בופורט גם במטאורולוגיה, לאחר שערכיו נקשרו לעוצמת רוח שנמדדה על ידי אנמומטרים.
לדירוג עוצמות הוריקנים משתמשים בהרחבות של סולם בופורט, כדוגמת סולם ספיר-סימפסון.
יחידות הסולם

| דרגה בסולם בופורט | מהירות הרוח> קשר | מהירות הרוח> קמ"ש | מהירות הרוח> מייל לשעה | מהירות הרוח> מטר לשנייה | מהירות הרוח הממוצעת (קשר / קמ"ש / מל"ש) | תיאור | גובה הגלים> מטר | גובה הגלים> רגל | תיאור מילולי של הים | תיאור מילולי של היבשה |
| --- | --- | --- | --- | --- | --- | --- | --- | --- | --- | --- |
| 0 | 0 | 0 | 0 | 0-0.2 | 0 / 0 / 0 | דממה | 0 | 0 | הים שטוח כמראה. | עשן עולה ישירות למעלה. |
| 1 | 1-3 | 1-6 | 1-3 | 0.3-1.5 | 2 / 4 / 2 | נשיבה קלה | 0.1 | 0.33 | אדוות בעלות מראה של קשקשים, ללא שבירה. | ניתן לראות את הרוח על פי עשן. |
| 2 | 4-6 | 7-11 | 4-7 | 1.6-3.3 | 5 / 9 / 6 | רוח חרישית | 0.2 | 0.66 | אדוות גדולות יותר, עדיין קצרות, עם פסגות בעלות מראה זכוכיתי | הרוח מורגשת על ידי עור חשוף. עלים מרשרשים. |
| 3 | 7-10 | 12-19 | 8-12 | 3.4-5.4 | 9 / 17 / 11 | רוח קלה | 0.6 | 2 | אדוות גדולות שפסגותיהן מתחילות להישבר. ייתכנו "ברבורים" פזורים. | הרוח מניעה עלים וזרדים. |
| 4 | 11-16 | 20-29 | 13-18 | 5.5-7.9 | 13 / 24 / 15 | רוח מתונה | 1 | 3.3 | גלים קטנים הופכים ארוכים יותר, "ברבורים" תכופים למדי | הרוח מרימה אבק וניירות. ענפים קטנים מתחילים לנוע. |
| 5 | 17-21 | 30-39 | 19-24 | 8.0-10.7 | 19 / 35 / 22 | רוח ערה | 2 | 6.6 | גלים בינוניים שמקבלים מראה ארוך מודגש יותר. "ברבורים" מרובים. ייתכן מעט רסס מים. | עצים קטנים מתנדנדים. |
| 6 | 22-27 | 40-50 | 25-31 | 10.8-13.8 | 24 / 44 / 27 | רוח עזה | 3 | 9.9 | גלים גדולים עם פסגות מוקצפות ורסס מים באוויר. | ענפים גדולים נעים. הרוח שורקת בין חוטים. קשה להחזיק מטרייה. |
| 7 | 28-33 | 51-62 | 32-38 | 13.9-17.1 | 30 / 56 / 35 | רוח סוערת | 4 | 13.1 | הים עולה וקצף מתחיל להסתדר בפסים. | עצים שלמים נעים. קשה ללכת נגד הרוח. |
| 8 | 34-40 | 63-75 | 39-46 | 17.2-20.7 | 37 / 68 / 42 | סער | 5.5 | 18 | גלים בינוניים-גבוהים עם פסגות שנשברות ויוצרות רסס רב. פסים של קצף. | זרדים נשברים מעצים. מכוניות סוטות ממסלולן. |
| 9 | 41-47 | 76-87 | 47-54 | 20.8-24.4 | 44 / 81 / 50 | סער עז | 7 | 23 | גלים גבוהים עם קצף רב. רסס רב באוויר. | נזק קל נגרם למבנים. |
| 10 | 48-55 | 88-102 | 55-63 | 24.5-28.4 | 52 / 96 / 60 | סופה | 9 | 29.5 | גלים גבוהים ביותר. פני המים לבנים מקצף. רעש הים חזק. הראות נפגמת. | עצים נעקרים. נזק רב נגרם למבנים. |
| 11 | 56-63 | 103-117 | 64-72 | 28.5-32.6 | 60 / 111 / 69 | סופה עזה | 11.5 | 37.7 | גלים גבוהים באופן יוצא מגדר הרגיל. | נזק נרחב למבנים. |
| 12 | <63 | <117 | <72 | <32.7 |  | הוריקן | 14+ | 46+ | גלים ענקיים. האוויר מלא קצף ומים. הראות נפגמת באופן רציני ביותר. פני הים לבנים לחלוטין. | נזק ניכר ונרחב למבנים. |
נער החורף

| --- | --- |
כרזת הסרט בצרפתית
כרזת הסרט בצרפתית
 בימוי:  כריסטוף הונורה 
 הופק בידי:  פיליפ מרטין  דייוויד תיון
 תסריט:  כריסטוף הונורה
 עריכה:  שנטל הימנס
 שחקנים ראשיים:  פול קירשר, ז'ולייט בינוש, וינסנט לקוסט, כריסטוף הונורה
 מוזיקה:  יושיהירו האנו
 צילום:  רמי שברין
 מדינה:  צרפת 
 חברת הפקה:  Auvergne Rhône-Alpes Cinéma  France 2 Cinéma  Les Films Pelléas
 חברה מפיצה:  Memento Distribution
 הקרנת בכורה:  9 בספטמבר 2022 (TIFF)  30 בנובמבר 2022 (צרפת)
 משך הקרנה:  122 דק' 
 שפת הסרט:  צרפתית 
 סוגה:  דרמה, נעורים, להט"ב
 דף הסרט ב־IMDb
 
נער החורף (בצרפתית: Le Lycéen; "תלמיד התיכון") הוא סרט דרמה צרפתי משנת 2022 שנכתב ובוים על ידי כריסטוף הונורה (אנ'), בכיכובם של השחקנים פול קירשר, ז'ולייט בינוש ווינסנט לקוסט.
עלילה

לוקה (פול קירשר) הוא נער הומוסקסואל בן 17 הלומד בפנימייה הרחק מהעיר בה גרים הוריו. לוקה נמצא בזוגיות עם אחד התלמידים בפנימייה, והוא חולם לעבור לפריז ביום מן הימים, שם גר גם אחיו הבכור, קוונטין (וינסנט לקוסט).
כשלפתע נודע לו כי אביו מת באופן פתאומי בתאונת דרכים, אולי בהתאבדות מכוונת, עולמו מתהפך. אמו איזבל (ז'ולייט בינוש) לא יודעת כיצד לעזור לו, והוא בוחר לעבור לפריז אל אחיו קוונטין, אך גם הוא לא פנוי לסייע לו. כך, לוקה נשאר לבדו להתמודד עם המצב בעיר הגדולה.
שחקנים ודמויות

לוקה רוני (פול קירשר) – נער הומוסקסואל הלומד בפנימייה
איזבל רוני (ז'ולייט בינוש) – אמו של לוקאס
קוונטין רוני (וינסנט לקוסט) – אחיו הגדול של לוקאס
אוסקר (אדריאן קאסה) – חבר של לוקאס
יציאה לאור

הסרט הוקרן בבכורה עולמית בפסטיבל הסרטים הבין-לאומי בטורונטו לשנת 2022, במסגרת התוכנית "קולנוע עולמי עכשווי", ובהמשך הוקרן במגוון פסטיבלי קולנוע נוספים ברחבי העולם. הוא התחרה בפסטיבל הסרטים הבין-לאומי סן סבסטיאן ה-70, והוקרן בין היתר גם בפסטיבל הסרטים של לונדון, בפסטיבל פסטיבל הקולנוע העצמאי בבורדו, בפסטיבל הסרטים של שיקגו, ועוד.
בישראל, הסרט הוקרן בפסטיבל הבינלאומי לקולנוע גאה ובסינמטק תל אביב.
פרסים ומועמדויות

| שנה | פרס | קטגוריה | עבור | תוצאה | הערה |
| --- | --- | --- | --- | --- | --- |
| 2022 | פסטיבל הסרטים הבין-לאומי סן סבסטיאן | צדפת הכסף לשחקן הראשי הטוב ביותר | פול קירשר | זכייה |  |
הערות שוליים

↑  Hadrien Volle, "Christophe Honoré nous plonge dans les sentiments de l’adolescence avec Le Lycéen". Ici Radio-Canada, September 11, 2022.
↑  Anju Devadas, "WINTER BOY (2022) ‘TIFF’ REVIEW: AN AFFECTING AND PERSONAL MEDITATION ON LOSS & GRIEF". High on Films, September 11, 2022.
↑  Samantha Bergeson, "TIFF Unveils Contemporary World Cinema Lineup: ‘Aftersun,’ ‘EO’ Among Toronto Premieres". IndieWire, August 17, 2022.
↑  John Hopewell, "Sebastian Lelio, Hong Sang-soo, Ulrich Seidl Bound for San Sebastian Main Competition". Variety, August 2, 2022.
↑  Roxborough, Scott (24 בספטמבר 2022). "'The Kings of the World' Wins San Sebastian Film Festival Golden Shell for Best Film". The Hollywood Reporter. {{cite web}}:  (עזרה)
ספריית המרצ'אנה

| --- | --- |

 מידע כללי
 סוג:  state public library, conservation library 
 על שם:  מרקוס המבשר 
 כתובת:  piazzetta San Marco, 7 - 30124 Venezia, Piazzetta San Marco, 30124 Venezia, Piazzetta San Marco 7, 30124 Venezia 
 מיקום:  ונציה 
 מדינה:  איטליה 
 מבקרים בשנה:  17,708 (נכון ל־2019)
 הקמה ובנייה
 תקופת הבנייה:  ? – 31 במאי 1468
 תאריך פתיחה רשמי:  31 במאי 1468 
 יוצר:  Giuseppe Porta 
 אדריכל:  יאקופו סנסובינו 
 סגנון אדריכלי:  אדריכלות הרנסאנס 
 מידות
 שטח:  5,582 מ"ר (נכון ל־2019) 
 קואורדינטות:  45°26′00″N 12°20′21″E﻿ / ﻿45.433333333333°N 12.339166666667°E﻿ / 45.433333333333; 12.339166666667
 אתר רשמי
 he
 
ספריית המרצ'אנה או ספריית סן מרקו (באיטלקית: Biblioteca Marciana, ביבליוטקה מרצ'אנה; במסמכים היסטוריים שמה המלא: הספרייה הציבורית של סן מרקו) היא ספרייה ציבורית חשובה בוונציה שבאיטליה.
המרצ'אנה היא אחת הספריות הוותיקות באיטליה. היא עשירה בכתבי יד ומחזיקה באחד האוספים המשמעותיים בעולם של טקסטים קלאסיים. הספרייה נקראת על שם סן מרקו, הקדוש הפטרון של ונציה.
הכיכר הקטנה (Piazzetto) של סן מרקו, הפונה לים, מימין ספריית המרצ'אנה, משמאל ארמון הדוג'ה
סולם (כתב עת)
הערות שוליים

↑  ש. בן חיים, החל משפטו של עו"ד חרותי, מעריב, 27 ביוני 1957
↑  שוחררו פרידמן ילין, שמואלביץ וכל עצורי לח"י, חרות, 13 בפברואר 1949
↑  אורן פרסיקו, ‏עיתון לאנשים חושדים, באתר גלובס, 12 בנובמבר 2003
1 2  י. נתניה, קרונות ברלין־בגדד, קטר – אנגלו־יהודי, סלם, עמ' 6–7, 1 בנובמבר 1949 (ההדגשות במקור)
↑  גיליון טבת תשט"ז (ינואר 1957)
↑  לא יקום דבר שרת – יקום דבר מניין בחורים, סלם, 1 בינואר 1956
↑  בול דואר לזכר ישראל אלדד, אתר דואר ישראל
סנטו קיודן

| --- | --- |

 לידה:  13 בספטמבר 1761 קיבה, יפן 
 פטירה:  27 באוקטובר 1816 (בגיל 55) 
 מקום קבורה:  Ekō-in 
 לאום:  יאמטו 
 תקופת הפעילות:  1778–1815 (כ־37 שנים) 
 תחום יצירה:  אוקיו-אה, שירה 
 הושפע על ידי:  Kitao Shigemasa 
 יצירות ידועות:  Edo umare uwakino kabayaki, Jidai sewa nichō tsuzumi, בפסקה זו רשומה אחת נוספת שטרם תורגמה 
 
זהו שם יפני; שם המשפחה הוא .
סַאנְטוֹ קְיוֹדֶן (ביפנית: 山東 京伝; נולד ב-13 בספטמבר 1761 – 27 באוקטובר 1816) היה משורר, סופר ואמן יפני, בן תקופת אדו. נחשב לאחד מאבות המאנגה.
ביוגרפיה

קיודן נולד בעיירה פוקאגאווה, כיום חלק מהעיר טוקיו. הוא נולד בשם אִיוואסֶה סאמוּרוּ (岩瀬 醒) למשפחה ממעמד בינוני.
לאחר שלמד אמנות יפנית אצל המאסטר קיטָאוֹ שיגֶמאסה החל ליצור ולהפיץ ספרים ורומנים בשם העט "סאנטו קיודן" (שהפך ברבות השנים לשמו) עם איוריו של מורהו.
הפופולריות שלו כסופר צמחה פלאים כאשר החל לפרסם ספרי קיביושי - ז'אנר בציור היפני שמהווה את המקור למאנגה המודרנית. במהלך תקופה זו הוא התחתן פעמיים עם שתי נשים שעבדו באזור של דרום טוקיו כיום. בשנת 1791 פרסם קיודן שלושה ספרים מאויירים שהיוו ביקורת גדולה על שלטונו של קוקאקו, קיסר יפן: "שיקאקה בונקו" (仕懸文庫), "נישיקי נו אורה" (錦之裏) ו"שוֹגי קינובורוי" (娼妓絹籭). בעקבות הפרסום הוא נעצר ונכלא למשך 50 יום.
במהלך סוף המאה ה-18 כתב קיודן באופן עצמאי מספר טקסטים בעלי חשיבות היסטורית כיום על אורח החיים, הנימוסים והמנהגים שנפוצו ביפן בתקופת אדו.
בשונה ממרבית משוררי הסיפורת שקדמו לו ביפן, אשר כתבו ללא ציפייה לקבל תשלום בעבור עבודתם, קיודן היה מהחלוצים בהפיכת התחביב למקצוע, ומסיפוריו התפרנס לכל שארית חייו.
קיודן נפטר ב-27 באוקטובר 1816 בגיל 56. הוא נטמן בטוקיו והונצח על ידי כמה מצבות בכמה בתי קברות שונים באזור. בשנה שלאחר מותו הקים אחיו הצעיר קיוזאן אנדרטה לזכרו הנושאת את השם "קיקוזוקה" שממקומת במתחם מקדש סנסוג'י (אנ').
הנצחה

יצירות האמנות החזותיות של קיודן מוצגות כדרך קבע במספר מוזיאונים, בהם המוזיאון הבריטי מוזיאון ברוקלין, מכון האמנות של שיקגו מוזיאון המטרופוליטן לאמנות מוזיאון פילדלפיה לאמנות, מוזיאון האמנות של מחוז לוס אנג'לס.
הערות שוליים

↑  Donald Keene, World within walls : Jpanese literature of the pre-modern era, 1600-1867, New York : Grove Press, 1978, עמ' 408, ISBN 978-0-8021-4220-7
↑  佐藤至子, 山東京伝: 滑稽洒落第一の作者, ミネルヴァ書房, 2009-04, עמ' 2, ISBN 978-4-623-05459-6. (ביפנית)
↑  book-label | British Museum, The British Museum (באנגלית)
↑  Brooklyn Museum, www.brooklynmuseum.org
↑  Kitao Masanobu, The Art Institute of Chicago (באנגלית)
↑  Santoan's Chats: Short Records Written upon His Waking, www.metmuseum.org
↑  Courtesan, Geisha and Attendant, from the series Pictures of Ten Types of the Latest Beauty (Tōsei enpū jukkei zu), philamuseum.org (באנגלית)
↑  Wisteria Maiden Dancing for a Demon with a Samisen | LACMA Collections, collections.lacma.org
| --- | --- |
בקרת זהויות :  NLI: 987007278533105171  PLWABN: 9810662181205606  BIBSYS: 3107312  BnF: cb12215908f (data)  CiNii: DA00211629  GND: 118794515  ISNI: 0000 0000 8137 934X  KulturNav: 5330f9d2-e12f-43a3-b9f0-a31bb3be97b4  LCCN: n82073773  LNB: 000238850  NDL: 00271618  NLA: 35778249  NTA: 12508661X  SUDOC: 067009263  Trove: 1082938  ULAN: 500121368  VIAF: 59133304   WorldCat (עם VIAF): 59133304
ניאמץ (מחוז)

| --- | --- |
סמל ניאמץסמל ניאמץ
 מדינה:  רומניה רומניה
 חבל ארץ:  חבל מולדובה
 פרפקט:  וסילה פאנאיטה   יו"ר המועצה:יונל ארסנה (PSD)
 רשות מחוקקת:  Neamț County Council 
 ערים במחוז:  רומאן, טרגו ניאמץ, ביקאז, רוזנוב
 בירת המחוז:  פיאטרה ניאמץ
 שפה רשמית:  רומנית
 תאריך ייסוד:  1968
 שטח:  5,896 קמ"ר
 אוכלוסייה:  ‏
  ‑ במחוז:  454,203 (1 בדצמבר 2021)
  ‑ צפיפות:  76.8 נפש לקמ"ר (2009)
 קואורדינטות:  46°58′N 26°24′E﻿ / ﻿46.97°N 26.4°E﻿ / 46.97; 26.4 
 אזור זמן:  UTC +2
 http://www.prefecturaneamt.ro/
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
מחוז ניאמץ
מחוז ניאמץ (ברומנית: Județul Neamț) הוא מחוז בחלק של חבל מולדובה הכלול בצפון-מזרח ברומניה של ימינו, בגבול בין הרי הקרפטים המזרחיים ולרמות של מולדובה.
שלושה כפרים בלבד - ביקאז-קיי, ביקאזו-ארדליאן ודמוק - אינם נחשבים מבחינה היסטורית חלק מחבל מולדובה, אלא מחבל טרנסילבניה.
המחוז הוא כיום חלק מהמאקרו-אזור 2, "צפון-מזרח", של רומניה.
האזור נודע ביופיו של המסיב צ'אחלאו ובנופיו בכלל. בירת המחוז היא העיר פיאטרה ניאמץ. שטח המחוז הוא 5,890 קמ"ר, כ-2.47% משטח רומניה. את המחוז חוצים הנהרות מולדובה, סירט (בין דולזשט לסקויין), ביסטריצה (בין ברושטן לבוהוש), וכן ביסטריצ'וארה, ביקאז, קרקאו וטרקאו. אגמיו העיקריים הם איזבורו מונטלוי, פנגראץ, ואדור ובטקה דואמניי, בעלי חשיבות הידרואנרגטית.
הגובה המרבי במחוז הוא 1,907 מ' (פסגת אוקולאשו מארה במסיב צ'אחלאו).
אוכלוסיית המחוז מונה 470,766 תושבים (2011). במחוז ניאמץ נמצאים אחדים מחשובי המנזרים של חבל מולדובה, לרבות מנזר ניאמץ.
גאוגרפיה > עמדה גאוגרפית

מחוז ניאמץ גובל במחוז הרגיטה במערב, במחוז סוצ'אבה בצפון, מחוז יאשי ומחוז ואסלוי במזרח ובמחוז בקאו בדרום.
גאוגרפיה > צורות הנוף

ההרים מכסים 45% משטח המחוז ונמצאים בחלק המערבי שלו. הם משתייכים לרכס הקרפטים וביתר דיוק לקרפטים המזרחיים החיצוניים. גובהם המרבי מגיע ל-1,907 מ' - פסגת אוקולאשו מארה שבמסיב צא'חלאו.
בכיוון מזרח הנופים מנמיכים גובה בהדרגה עד למישור הנהר סירט. הנקודה הנמוכה ביותר במחוז היא בגובה 169 מ'.
גאוגרפיה > הידרוגרפיה

מזרח המחוז נחצה על ידי הנהר סירט ועל ידי נהר מולדובה.
נהר אחר, ביסטריצה, יורד מהרי רודניי, נכנס למחוז וחוצה אותו מצפון-מערב לדרום-מזרח, כולל דרך העיר פיאטרה ניאמץ. אפיקו נחסם על יסי סכר ביקאז, היוצר אגם מלאכותי בשם "איוורול מונטלוי" (Izvoru Muntelui) (בתרגום:"מעין ההר") ששטחו 33 קמ"ר. ביסטריצה מקבלת בעיר ביקאז יובל בשם נהר ביקאז החופר בדרכו מכיוון מחוז הרגיטה, קניון צר בין ההרים - קאילה ביקאזולוי (Cheile Bicazului). זהו אחד המעברים הנדירים המאפשרים קשר בין חבל מולדובה ולחבל טרנסילבניה.
גאוגרפיה > אקלים

האקלים במחוז הוא יבשתי, עם קיצים חמים ויבשים וחורפים קרים וארוכים.
היסטוריה

תולדות המחוז קשורים להיסטוריה של כל החבל ההיסטורי מולדובה. החל משנת 1859 הפך לחלק מהנסיכויות הרומניות המאוחדות שקיבלו בשנת 1862 את השם רומניה וב-1881 הפכו לממלכה.
אחרי ביטול המחוזות (județe) על ידי המשטר הקומוניסטי בשנת 1950 הם אוחדו ל"אזורים" (מחוקים לנפות הקרויות "ראיונים") לפי הדגם הסובייטי. בין השנים 1950–1968 מחוזות אלה נכללו בערך לאזור בקאו.
המחוז ניאמץ נוצר מחדש בימי ניקולאה צ'אושסקו בשנת 1968 על בסיס המחוזות לשעבר ניאמץ ורומאן. החלק המערבי של המחוז ניאמץ הישן סופח למחוז הרגיטה ולמחוז סוצא'בה, בעוד שהעיר בוהוש סופחה למחוז בקאו.
היסטוריה > המחוז הישן ניאמץ (Județul Neamț)

בשנת 1930 שטחו של המחוז הישן ניאמץ היה 3,977 קמ"ר ואוכלוסייה של 198,670 תושבים.
ההרכב האתני היה כדלהלן:
90.3% - רומנים, 6.3% - יהודים, 1.2% - הונגרים.
לפי דתות: 90.5% - נוצרים אורתודוקסים, 6.7% - יהודים, 2.3% - נוצרים רומיים-קתוליים.
בירת המחוז הייתה העיר פיאטרה, הקרויה כיום פיאטרה-ניאמץ.
מחוז הישן היו 4 נפות:
I.ניאמץ
II. ביסטריצה
III. דה מיז'לוק (אמצעי)
IV. מונטלה (ההר)
במחוז היו שלוש ערים:פיאטרה ניאמץ, טרגו ניאמץ ובוהוש.
ההרכב האתני של אוכלוסיית הערים היה כדלקמן:
69.6% - רומנים, 24.7% - יהודים, 1.3% - הונגרים.
היסטוריה > המחוז הישן רומאן (Județul Roman)

בשנת 1930 שטח המחוז רומאן היה 1,880 קמ"ר ואוכלוסייתו 151,918 תושבים עם צפיפות של 80,8 תושבים/קמ"ר. ההרכב האתני היה כדלהלן:
רומנים - 90.7%, יהודים - 4.7%, צוענים - 1.2%, הונגרים - 1.4%.
לפי דתות: 73.2% - נוצרים אורתודוקסים, 21.4% - נוצרים רומיים-קתוליים, 4.9% - יהודים. בירת המחוז הייתה העיר רומאן.
המחוז חולק לשתי נפות:
I.מירון קוסטין
II.רומאן וודה
המחוז כלל עיר אחת בלבד - רומאן.
האוכלוסייה העירונית כללה 28,823 תושבים, כשה רכבה האתני היה כדלהלן:
רומנים - 71.9%, יהודים - 20.6%, צוענים - 2.1%, הונגרים - 1.3%, גרמנים - 1.4%.
דמוגרפיה

בשנת 2011 היו במחוז 470,766 תושבים וצפיפות אוכלוסין של 80/קמ"ר:
| שנה | אוכלוסיית המחוז |
| --- | --- |
1948: 357,348 
1956: 419,949 
1966: 470,206 
1977: 532,096 
1992: 577,619 
2002: 554,516 
2011: 470,766